KOTA KINABALU: Pulis mamaso mangasu duo kusai ih kikotumbayaan nakaampai id kinaantakan pogumbalan manakau om nakaampai id koligaganan talun alun do hiti di tadau Kotolu nakatalib.
Boyoon Pulis Bandaraya Kota Kinabalu ACP M. Chandra minoboros do kusai dilo kikulit oitom kiumur id pialatan 20-an om 30-an, mumbal monimbit songulun tondu id tolikud iso bank Jalan Gaya do hiti pikikiro jaam 6.45 kosuabon.
Poingkuro po, naantakan iso piuhadan minogowit tondu kiumur 27 toun nagayat nokosuang id korita Proton Iriz ih sinakai di manakau, ka disio.
“Mamaso di tondu dilo tinalib id tohuri Bank CIMB, songulun kusai sinoliwan mantad korita poinsomok om minamagayat kantung di natandasan ih amu dau nilihan, minapasabap ih tondu dilo nagayat sinuang id korita di natandasan.
Ih natandasan minapapanau di korita miampai di tondu, ka disio id iso kointalangan do hiti di konihab.
Tumanud dii Chandra mamaso id korita, songulun poh kawagu ih natandasan mumbal maganu di kantung di tondu nga nakataam id soliwan do korita om ih tondu miningkurios mogidu mantad korita.
“Ih tondu minomogiak om miningkurios gisom minangasou di papanau papanau korita om korita dilo nokosuang id ralan misulak gisom nokotug iso korita Toyota Hilux kiwotik oitom,” ka disio. – BERNAMA
min_Latn min_Latn min_Latn min_Latn min_Latn ace_Latn min_Latn